พาเพื่อนมาเที่ยวที่เขื่อนกระเสียวค่ะ ก่อนขึ้นสันเขื่อน เจอร้านสวัสดิการเขื่อนกระเสียว ตกแต่งน่ารัก มีมุมดนตรีสดด้วย มีทั้งกาแฟและอาหาร ชื่อร้าน coffee 47 เลยแวะทานก่อนขึ้นไปชมพระอาทิตย์ตกด้านบนค่ะ
  บรรรยากาศ ให้ 5 ดาวเลยค่ะ วิวจากร้านสวยมาก โดยเฉพาะยามเย็น เหมือนนั่งอยู่ริมทะเล การตกแต่งร้านก็สวย มีตัวการ์ตูนต่างๆพวกยักษ์เขียวฮัก สไปเดอร์แมน มีมุมให้ถ่ายรูปเยอะ ชอบค่ะ
  การบริการ ใช้ได้ค่ะ ตามมาตรฐาน อาหารมาเร็ว ราคาค่อนข้างสูงนิดนึงค่ะ อาหารที่เราสั่งมามีดังนี้ค่ะ 
- สลัดไก่ทอด ราคา 120 บาท เราว่าเนื้อไก่น้อยไปนิดนึง น้ำสลัดไม่มี ใช้เป็นมายองเนสล้วนๆแทนค่ะ รสชาติพอใช้ได้ค่ะ
- แหนมหมูทอด ราคา 120 บาท จานนี้อร่อยค่ะ ทานกับข้าวสวยร้อนๆฟินเลย 
- ข้าวเปล่า ราคา จานละ 15 บาท
ที่พูดมาเกือบดีทุกอย่างแล้วค่ะ ข้อเสียอย่างเดียวที่ไม่รู้ว่าเกิดจากอะไร คือ แมลงหวี่เยอะมากค่ะ ตอนแรกที่นั่งยังไม่มี พอนั่งไปซักพัก โอ้โห เยอะมาก ขนาดเอาพัดลมมาเป่าแล้ว ยังรู้สึกรำคาญเลยค่ะ อันนี้ไม่ทราบว่าทางร้านจะแก้ปัญหายังไงนะคะ ดูเป็นปัญหาที่แก้ยาก ฮ่าๆ มื้อนี้หมดไป 300 กว่าบาท ข้อเสียมีอย่างเดียวที่บอกไปค่ะ ????